CELEX: 32014D0243
Language: sl
Date: 2014-04-14 00:00:00
Title: 2014/243/EU: Sklep Sveta z dne 14. aprila 2014 o podpisu Evropske konvencije o pravnem varstvu storitev, ki temeljijo na pogojnem dostopu ali vključujejo pogojni dostop, v imenu Evropske unije

30.4.2014   
            
            
               SL
            
            
               Uradni list Evropske unije
            
            
               L 128/61
            
         SKLEP SVETA
   z dne 14. aprila 2014
   o podpisu Evropske konvencije o pravnem varstvu storitev, ki temeljijo na pogojnem dostopu ali vključujejo pogojni dostop, v imenu Evropske unije
   
      (2014/243/EU)
   
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je dne 16. julija 1999 pooblastil Komisijo, da se v imenu Evropske skupnosti v Svetu Evrope pogaja o konvenciji o pravnem varstvu storitev, ki temeljijo na pogojnem dostopu ali vključujejo pogojni dostop.
            
         
               (2)
            
            
               Evropsko konvencijo o pravnem varstvu storitev, ki temeljijo na pogojnem dostopu ali vključujejo pogojni dostop (v nadaljnjem besedilu: Konvencija), je Svet Evrope sprejel 24. januarja 2001.
            
         
               (3)
            
            
               Konvencija vzpostavlja normativni okvir, ki je skoraj enak okviru iz Direktive 98/84/ES Evropskega parlamenta in Sveta (1).
            
         
               (4)
            
            
               Konvencija je začela veljati 1. julija 2003 in je na voljo za podpis Uniji.
            
         
               (5)
            
            
               S podpisom Konvencije bi lahko uporabo določb, podobnih tistim iz Direktive 98/84/ES, razširili prek meja Unije in oblikovali zakonodajo o storitvah, ki temeljijo na pogojnem dostopu, ki bi se uporabljala po vsej evropski celini.
            
         
               (6)
            
            
               Konvencijo bi bilo treba podpisati v imenu Unije, s pridržkom njene poznejše sklenitve –
            
         SPREJEL NASLEDNJI SKLEP:
   Člen 1
   Podpis Evropske konvencije o pravnem varstvu storitev, ki temeljijo na pogojnem dostopu ali vključujejo pogojni dostop (2), se odobri v imenu Unije, s pridržkom sklenitve Konvencije.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Konvencije v imenu Unije.
   Člen 3
   Ta sklep začne veljati na dan sprejetja.
   
      V Luxembourgu, 14. aprila 2014
      
         
            Za Svet
         
         
            Predsednik
         
         A. TSAFTARIS
      
   
   
      (1)  Direktiva 98/84/ES Evropskega parlamenta in Sveta z dne 20. novembra 1998 o pravnem varstvu storitev, ki temeljijo na pogojnem dostopu ali vključujejo pogojni dostop (UL L 320, 28.11.1998, str. 54).
   
      (2)  Besedilo Konvencije je objavljeno v UL L 336, 20.12.2011, str. 2.